19971219
Decizia Consiliului
din 19 decembrie 1997
de modificare a Deciziei 83/653/CEE privind repartizarea posibilităților de capturare a heringului în Marea Nordului începând cu 1 ianuarie 1984
(98/21/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3760/92 al Consiliului, din 20 decembrie 1992, privind instituirea unui sistem comunitar al pescuitului și acvaculturii [1], în special articolul 8 alineatul (4) punctul (ii),
având în vedere propunerea Comisiei,
întrucât Decizia 83/653/CEE [2] stabilește metoda de repartizare a posibilităților de captură a heringilor în Marea Nordului cu referire la partea din TAC (total admis de captură) ce revine Comunității, așa cum era constituită înainte de aderarea Austriei, Finlandei și Suediei;
întrucât actul de aderare din 1994 stabilește partea de heringi din Marea Nordului atribuită Suediei în procente din partea din TAC din acest stoc ce revine Comunității lărgite;
întrucât este necesară modificarea în consecință a Deciziei 83/653/CEE, în vederea unei referiri explicite la Comunitatea lărgită și a includerii Suediei în repartizare,
ADOPTĂ PREZENTA DECIZIE:
Articolul 1
Anexa la Decizia 83/653/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 19 decembrie 1997.